Държавен вестник, бр. 100, 2022 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  100
вписване данни по ал. 2 чрез Национална ин-
формационна система за отпадъците (НИСО).
(2) За вписване в регистъра по чл. 45, ал. 1, 
т. 13 от ЗУО лицата по ал. 1 в едномесечен 
срок преди започването на дейност, опреде-
лена като пускане на пазара на опаковани 
стоки съгласно § 1, т. 29 от допълнителните 
разпоредби, подават по електронен път в 
Изпълнителната агенция по околна среда 
(ИАОС) следната информация:
1. наименование и единен идентификаци-
онен код (ЕИК);
2. търговски марки, които лицето използва 
в страната (когато е приложимо);
3. адрес за кореспонденция, включващ 
пощенски код, населено място, име и номер 
на улица/булевард и електронен адрес;
4. лице за контакт, включително телефон 
и електронен адрес;
5. вид на материала на опаковките, които 
пуска на пазара, съгласно приложение № 2;
6. начин на изпълнение на задължени-
ята – индивидуално или чрез колективна 
система, включително наименованието на 
организацията по оползотворяване, в която 
членува;
7. използван начин на продажба.
Чл. 75. При промяна на някои от данните, 
представени с информацията по чл. 74, лицата, 
които пускат на пазара опаковани стоки, са 
длъжни по електронен път да заявят проме-
нените данни в едномесечен срок.
Чл. 76. Когато лицата, които пускат на па-
зара опаковани стоки, престанат да извършват 
дейността по § 1, т. 29 от допълнителните 
разпоредби, те са длъжни в едномесечен срок 
да поискат да бъдат заличени от регистъра 
по чл. 45, ал. 1, т. 13 от ЗУО, като уведомят 
за това изпълнителния директор на ИАОС 
чрез НИСО.“
28. В § 1 от допълнителните разпоредби:
а) в т. 33:
аа) създава се ново изречение второ:
„За отпадъци от ППЕУ съгласно приложе-
ние № 1, част Е на ННВОППВОС системата 
съдържа съдове, разположени в местата за 
обществено ползване (паркове, градинки, 
площади, алеи и др.) с подходящи отвори за 
събиране на бутилки и съответната марки-
ровка, указваща правилата за изхвърляне на 
отпадъците и/или малки кошчета и стойки, 
снабдени с чували на местата, които изискват 
по-голямо насищане със съдове или са с огра-
ничена площ – плажове, места в близост до 
мястото на продажба и др.“;
бб) досегашните изречения второ и трето 
стават съответно изречения трето и четвърто;
б) създават се т. 46 – 48:
„46. „Финансово управление“ е изготвяне 
на предварителни финансови разчети, съ-
държащи необходимите за функционирането 
на системите по чл. 15 от ЗУО планирани 
разходи по видове дейности и средствата, 
необходими за тяхното финансиране, с цел 
осигуряване финансова обезпеченост на сис-
темите за разделно събиране, повторна упо-
треба, рециклиране и/или оползотворяване 
на отпадъци от опаковки.
47. „Качество на данните“ са такива ха-
рактеристики на данните, които осигуряват 
надеждност на информацията, включена в 
отчетите по чл. 18, ал. 1 от ЗУО. Основни 
критерии на качеството на данните се явяват 
следните характеристики: оценка и измерване, 
точност и пълнота.
48. „Разходи по събирането на информа-
ция и докладването на данни и извършване 
на одити“ са разходите за административни 
нужди, свързани с административното упра-
вление на системата.“
29. Параграф 7 от преходните и заключи-
телните разпоредби се изменя така:
„§ 7. Член 5, ал. 1, т. 2 и 3 се прилагат 
доброволно.“
30. Приложение № 3 към чл. 5, ал. 1, т. 2 
се изменя така:
„Приложение № 3 
към чл. 5, ал. 1, т. 2
Маркировка за рециклиране на опаковката и вида на материала, от който е изработена:
Забележка. Между трите стрелки се поставят цифрите, определени в приложение № 2, а абревиа-
турата за материала на опаковката от същото приложение се поставя под графичния знак.“
31. Приложение № 8 към чл. 58, ал. 1, т. 1 и чл. 62, ал. 1, т. 1 се изменя така: